
ĮSAKYMAS
DĖL VALSTYBINĖS MAISTO IR VETERINARIJOS TARNYBOS DIREKTORIAUS 2016 M. BALANDŽIO 26 D. ĮSAKYMO NR. B1-339 „DĖL VIETINEI RINKAI MAŽAIS KIEKIAIS TIEKIAMŲ VIŠTŲ KIAUŠINIŲ VETERINARIJOS REIKALAVIMŲ PATVIRTINIMO“ PAKEITIMO

2021 m. rugsėjo 27 d. Nr. B1-743
Vilnius


P a k e i č i u Valstybinės maisto ir veterinarijos tarnybos direktoriaus 2016 m. balandžio 26 d. įsakymą Nr. B1-339 „Dėl Vietinei rinkai mažais kiekiais tiekiamų vištų kiaušinių veterinarijos reikalavimų patvirtinimo“ ir jį išdėstau nauja redakcija:

„VALSTYBINĖS MAISTO IR VETERINARIJOS TARNYBOS
DIREKTORIUS

ĮSAKYMAS
DĖL MAISTINIŲ NAMINIŲ PAUKŠČIŲ KIAUŠINIŲ TIEKIMO MAŽAIS KIEKIAIS VIETINEI RINKAI VETERINARIJOS REIKALAVIMŲ PATVIRTINIMO

Vadovaudamasis 2004 m. balandžio 29 d. Europos Parlamento ir Tarybos reglamento (EB) Nr. 852/2004 dėl maisto produktų higienos 1 straipsnio 3 dalimi, atsižvelgdamas į 2013 m. gruodžio 17 d. Europos Parlamento ir Tarybos reglamento (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007, VII priedo VI dalies I skyriaus 2 punkto nuostatas, Lietuvos Respublikos Vyriausybės 1999 m. gegužės 20 d. nutarimą Nr. 617 „Dėl Informacijos apie techninius reglamentus ir atitikties įvertinimo procedūras teikimo taisyklių patvirtinimo“, įgyvendinantį 2015 m. rugsėjo 9 d. Europos Parlamento ir Tarybos direktyvą (ES) 2015/1535, kuria nustatoma informacijos apie techninius reglamentus ir informacinės visuomenės paslaugų teikimo taisykles teikimo tvarka, ir siekdamas sumažinti administracinę naštą ūkio subjektams, kurie vietinei rinkai mažais kiekiais tiekia maistinių naminių paukščių kiaušinius tiesiogiai galutiniams vartotojams ar mažmeninės prekybos subjektams, ir skatinti smulkųjį verslą, ypač Lietuvos Respublikos kaimo vietovėse: 
.	T v i r t i n u  Maistinių naminių paukščių kiaušinių tiekimo mažais kiekiais vietinei rinkai veterinarijos reikalavimus (pridedama). 
.	P a v e d u:
.	įsakymo vykdymą Valstybinės maisto ir veterinarijos tarnybos departamentams;
.	įsakymo vykdymo kontrolę Valstybinės maisto ir veterinarijos tarnybos direktoriaus pavaduotojui pagal administruojamą sritį.



Direktorius					                   Mantas Staškevičius

PATVIRTINTA
Valstybinės maisto ir veterinarijos tarnybos
direktoriaus 2016 m. balandžio 26 d. 
įsakymu Nr. B1-339
(Valstybinės maisto ir veterinarijos tarnybos
direktoriaus 2021 m. rugsėjo 27 d. 
įsakymo Nr. B1-743 redakcija)



 SKYRIUS


. Maistinių naminių paukščių kiaušinių tiekimo mažais kiekiais vietinei rinkai veterinarijos reikalavimai (toliau – Reikalavimai) nustato reikalavimus mažais kiekiais vietinei rinkai gaunamų maistinių naminių paukščių kiaušinių tiekėjams, kiaušinių tvarkymo patalpoms ir įrangai, kiaušinių tvarkymui ir kiaušinius tvarkantiems asmenims. 
. Reikalavimai taikomi vietinei rinkai mažais kiekiais gaunamų maistinių naminių paukščių kiaušinių tiekėjams, laikantiems nuo 51 iki 2 000 vištų dedeklių, nuo 200 iki 3 000 putpelių, nuo 10 iki 50 beketerių paukščių ir nuo 51 iki 500 kitų maistinių naminių paukščių ir jų sudėtus kiaušinius mažais kiekiais tiekiantiems galutiniams vartotojams gamybos vietoje, į namus, turgavietėse arba vietiniams mažmeninės prekybos subjektams, kurie nuo gamybos vietos nutolę ne didesniu kaip 100 km atstumu.
. Reikalavimai netaikomi fiziniams ir juridiniams asmenims, laikantiems maistinius naminius paukščius ir jų sudėtus kiaušinius vartojantiems savo reikmėms.
. Reikalavimuose vartojamos sąvokos: 
. Maistiniai naminiai paukščiai – 72 valandų arba vyresni naminiai paukščiai, auginami mėsai, maistiniams kiaušiniams gauti arba medžioklės ištekliams atkurti.
.	Mažais kiekiais gaunamų kiaušinių tiekėjas – fizinis ar juridinis asmuo, mažais kiekiais auginantis maistinius naminius paukščius ir jų kiaušinius tiekiantis tiesiogiai galutiniams vartotojams arba vietiniams mažmeninės prekybos subjektams.
. Mažmeninės prekybos subjektas –  fizinis arba juridinis asmuo, turintis teisę vietinėje rinkoje verstis mažmenine prekyba maisto produktais ir (ar) teikti viešojo maitinimo paslaugas. 
. Naminiai paukščiai – antys, balandžiai, fazanai, kalakutai, kurapkos, naminės vištos, perlinės vištos, putpelės, žąsys, beketeriai paukščiai, auginami ar laikomi nelaisvėje veislei, mėsai ar kiaušiniams, medžioklės ištekliams atkurti.
. Turgavietė – žemės sklypas (sklypo dalis), atitinkantis abu šiuos požymius: 1) laikantis Lietuvos Respublikos žemės įstatyme, Lietuvos Respublikos statybos įstatyme, Lietuvos Respublikos maisto įstatyme, Lietuvos Respublikos atliekų tvarkymo įstatyme, Lietuvos Respublikos priešgaisrinės saugos įstatyme, Lietuvos Respublikos visuomenės sveikatos priežiūros įstatyme ir šių įstatymų įgyvendinamuosiuose teisės aktuose nustatytų reikalavimų yra pritaikytas prekybai nuo laikinųjų prekybos įrenginių (prekystalių, vežimėlių), iš automobilių, stoginėse, paviljonuose ir kituose jame pastatytuose statiniuose (taip pat ir laikinuosiuose); 2) jame pažymėtose ir sunumeruotose pagal turgavietės administratoriaus nustatytą schemą prekybos vietose nuolat arba tam tikromis savaitės dienomis fiziniai ir juridiniai asmenys, kitos organizacijos ar jų padaliniai, sumokėję turgavietės administratoriaus nustatytą mokestį, parduoda žemės ūkio ir maisto produktus, gyvus gyvūnus, miško gėrybes, augalus, kitas ne maisto, taip pat ir naudotas prekes.
. Kiaušinis – maistui arba maisto pramonei skirtas kiaušinis su lukštu, išskyrus dužusį, perintą ir virtą kiaušinį.
. Kiaušinių pristatymo į namus paslauga – mažais kiekiais gaunamų kiaušinių tiekėjo kiaušinių pristatymas galutiniams vartotojams į jų gyvenamąją vietą.
. Kitos Reikalavimuose vartojamos sąvokos atitinka sąvokas, vartojamas 2002 m. sausio 28 d. Europos Parlamento ir Tarybos reglamente (EB) Nr. 178/2002, nustatančiame maistui skirtų teisės aktų bendruosius principus ir reikalavimus, įsteigiančiame Europos maisto saugos tarnybą ir nustatančiame su maisto saugos klausimais susijusias procedūras, 2004 m. balandžio 29 d. Europos Parlamento ir Tarybos reglamente (EB) Nr. 852/2004 dėl maisto produktų higienos (toliau – Reglamentas (EB) Nr. 852/2004), 2004 m. balandžio 29 d. Europos Parlamento ir Tarybos reglamente (EB) Nr. 853/2004, nustatančiame konkrečius gyvūninės kilmės maisto produktų higienos reikalavimus (toliau – Reglamentas (EB) Nr. 853/2004), 2008 m. birželio 23 d. Komisijos reglamente (EB) Nr. 589/2008, kuriuo nustatomos išsamios Tarybos reglamento (EB) Nr. 1234/2007 įgyvendinimo taisyklės dėl prekybos kiaušiniais standartų (toliau – Reglamentas (EB) Nr. 589/2008), ir 2011 m. spalio 25 d. Europos Parlamento ir Tarybos reglamente (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB, Komisijos reglamentas (EB) Nr. 608/2004 (toliau – Reglamentas (ES) Nr. 1169/2011).
. Reikalavimai atitinka 2015 m. rugsėjo 9 d. Europos Parlamento ir Tarybos direktyvos (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka,  reikalavimus.

.	Mažais kiekiais gaunamų kiaušinių tiekėjai gali tiekti kiaušinius vietinei rinkai, jei jie yra Valstybinės maisto ir veterinarijos tarnybos (toliau – VMVT) departamento:
. patvirtinti ir jiems suteiktas veterinarinio patvirtinimo numeris (gamintojo kodas) pagal Valstybinės veterinarinės kontrolės subjektų, išskyrus maisto tvarkymo subjektus, veterinarinio patvirtinimo ir įregistravimo tvarkos aprašą, patvirtintą Valstybinės maisto ir veterinarijos tarnybos direktoriaus 2005 m. kovo 1 d. įsakymu Nr. B1-146 „Dėl Valstybinės veterinarinės kontrolės subjektų, išskyrus maisto tvarkymo subjektus, veterinarinio patvirtinimo ir įregistravimo tvarkos aprašo patvirtinimo“, ir, jeigu yra laikomos vištos dedeklės, mažais kiekiais gaunamų kiaušinių tiekėjai yra patvirtinti ir jiems suteiktas veterinarinio patvirtinimo numeris pagal Paukštininkystės ūkių, laikančių vištas dedekles, veterinarinio patvirtinimo ir duomenų registravimo taisyklių patvirtinimo taisykles, patvirtintas Valstybinės maisto ir veterinarijos tarnybos direktoriaus 2003 m. gruodžio 10 d. įsakymu Nr. B1-945 „Dėl Paukštininkystės ūkių, laikančių vištas dedekles, veterinarinio patvirtinimo ir duomenų registravimo taisyklių patvirtinimo“; 
.	registruoti kaip Mažais kiekiais surinktų kiaušinių tiekėjai ir jiems suteiktas registravimo (atpažinimo) numeris pagal Gyvūninio maisto tvarkymo subjektų patvirtinimo ir registravimo tvarkos aprašą, patvirtintą Valstybinės maisto ir veterinarijos tarnybos direktoriaus 2005 m. gruodžio 30 d. įsakymu Nr. B1-738 „Dėl Gyvūninio maisto tvarkymo subjektų patvirtinimo ir registravimo tvarkos aprašo patvirtinimo“. 
. Mažais kiekiais gaunamų kiaušinių tiekėjai privalo užtikrinti kiaušinių atsekamumą visuose jų tvarkymo etapuose.
. Mažais kiekiais gaunamų kiaušinių tiekėjai dokumentus, kuriais patvirtinamas pašarų įsigijimas, paukščiams taikytos veterinarinės profilaktinės priemonės ir gydymas, kiaušinių gamyba ir prekyba ir kt., turi saugoti ne trumpiau kaip 1 metus ir juos pateikti VMVT teritoriniam departamentui paprašius.
. Mažais kiekiais gaunamų vištų dedeklių kiaušinių tiekėjams, tiekiantiems kiaušinius tiesiogiai galutiniams vartotojams gamybos vietoje, į namus, turgavietėse (išskyrus tiekiamus mažmeninės prekybos subjektams), gali būti pritaikyta 2013 m. gruodžio 17 d. Europos Parlamento ir Tarybos reglamento (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (toliau  – Reglamentas (ES) Nr. 1308/2013), VII priedo  VI dalies  I punkto 2 dalyje numatyta išimtis. Jei taikoma išimtis, kiaušiniai neskirstomi į klases ir kategorijas, tačiau ženklinami, vadovaujantis Reglamento (ES) Nr. 1308/2013  VII priedo VI dalies  III punkto 3 dalies reikalavimais.  
. Vištų dedeklių kiaušiniai rūšiuojami į klases ir kategorijas, ženklinami, vadovaujantis Reglamentu (EB) Nr. 589/2008.
. Ant kitų maistinių naminių paukščių kiaušinių pakuočių ženklinime nurodoma: pavadinimas; paukščių rūšis; tinkamumo vartoti terminas (kiaušiniai vartotojui  turi  būti  pristatomi  ne  per  ilgesnį  nei  21  dienos  nuo  kiaušinio  padėjimo  laikotarpį); veterinarinio patvirtinimo numeris (gamintojo kodas) ir atpažinimo numeris; kiekis; kaip speciali sandėliavimo sąlyga nuoroda vartotojams nupirktus kiaušinius laikyti šaltai; mažais kiekiais tiekiamų kiaušinių tiekėjo vardas, pavardė arba įmonės pavadinimas, adresas.

. Mažais kiekiais tiekiamų kiaušinių tvarkymo patalpų statybai, išplanavimui ir įrenginiams, nepažeidžiant Reglamento (EB) Nr. 852/2004 ir Reglamento (EB) Nr. 853/2004 nustatytų tikslų, taikomi žemiau išvardyti veterinarijos reikalavimai.
. Mažais kiekiais gaunamų kiaušinių tiekėjai privalo turėti kiaušinių tvarkymo patalpas (toliau – tvarkymo patalpos):
. patalpą kiaušiniams rūšiuoti, ženklinti ir pakuoti; 
. patalpą pakavimo tarai laikyti;
. patalpą valymo ir dezinfekavimo įrangai ir priemonėms laikyti;
. personalui skirtą persirengimo patalpą su praustuvais ir tualetu; jeigu yra galimybė pasinaudoti kitais netoli ūkio subjekto patalpų teritorijoje esančiais praustuvais ir tualetu, jų tame pastate, kuriame yra įrengtos šiame skyriuje minimos patalpos, gali ir nebūti.
.	Reikalavimų 14.1–14.3 papunkčiuose atskirų nurodytų patalpų gali nebūti, jeigu tai nekelia užteršimo pavojaus kiaušiniams, tokiu atveju tvarkymo patalpoje turi būti įrengtos atskiros vietos konkretiems veiksmams atlikti. 
.	 Siekiant užtikrinti higienos reikalavimų laikymąsi, tvarkymo patalpose privalo būti:
. lengvai valomos ir dezinfekuojamos lygios grindys ir sienos; rekomenduojama grindų dangą pakloti taip, kad vanduo lengvai nutekėtų;
. švarios ir lengvai valomos lubos; jeigu jų nėra – stogo vidinis paviršius turi būti padengtas lengvai valomomis ir dezinfekuojamomis medžiagomis;
. pakankamas natūralus ir (ar) dirbtinis apšvietimas, o lengvai dūžtantys šviestuvai – su apsauginiais gaubtais;
. plautuvė su tekančiu šiltu ir šaltu geriamuoju vandeniu; prie plautuvės turi būti rankų plovimo ir nusausinimo priemonių; 
. tinkamos priemonės ir įranga apsisaugoti nuo kenkėjų (pvz., vabzdžių, graužikų).
.	Siekiant tinkamai išrūšiuoti vištų dedeklių kiaušinius, mažais kiekiais gaunamų kiaušinių tiekėjų tvarkymo patalpose turi būti:
. kiaušinių ženklinimo įranga;
. svarstyklės kiaušiniams sverti; 
. kiaušinių tikrinimo šviesoje įranga;
. oro tarpo matavimo prietaisas.
. Mažais kiekiais gaunamų vištų dedeklių kiaušinių tiekėjai, tiekiantys kiaušinius galutiniams vartotojams gamybos vietoje, į namus, turgavietėse ir taikantys Reikalavimų 10 punkte nustatytą išimtį, neprivalo tvarkymo patalpose turėti Reikalavimų 17.2–17.4 papunkčiuose minimos įrangos.
.	Tvarkymo patalpose laikomi kiaušiniai turi būti švarūs, sausi, apsaugoti nuo pašalinių kvapų, veiksmingai apsaugoti nuo smūgių ir tiesioginės saulės šviesos.

.	Asmenys, tvarkantys kiaušinius, turi:
.	dėvėti švarius rūbus ir laikytis asmens higienos reikalavimų;
.	turėti Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose“ nustatyta tvarka išduotą asmens medicininę knygelę (sveikatos pasą) (F Nr. 048/a), kuria patvirtinamas leidimas dirbti su maistu; 
.	būti atestuoti pagal Lietuvos Respublikos sveikatos apsaugos ministro 2008 m. sausio 28 d. įsakymu Nr. V-69 „Dėl Privalomųjų pirmosios pagalbos, higienos įgūdžių, alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymų ir atestavimo tvarkos aprašo ir asmenų, kuriems privalomas sveikatos ir (ar) pirmosios pagalbos mokymas, profesijų ir veiklos sričių sąrašo, mokymo programų kodų ir mokymo periodiškumo patvirtinimo“ patvirtintą Privalomojo higienos įgūdžių mokymo specialiąją programą ir turėti Sveikatos žinių ir įgūdžių atestavimo pažymėjimą.

. Mažais kiekiais gaunamų kiaušinių tiekėjas atsako už tvarkomo maisto saugą ir kokybę.
. Mažais kiekiais gaunamų kiaušinių tiekėjas turi sudaryti sąlygas VMVT departamento pareigūnams atlikti valstybinę maisto kontrolę.
. VMVT departamentai kontroliuoja Reikalavimų laikymąsi.
. VMVT departamentų sprendimai gali būti skundžiami teisės aktų nustatyta tvarka.
. Asmenys, pažeidę Reikalavimus, atsako teisės aktų nustatyta tvarka.
_____________

